Δήμος Μαστιχοχωρίων

Η Δημοτική Ενότητα Μαστιχοχωρίων είναι  Δημοτική Ενότητα του Δήμου Χίου, της Π.Ε. Χίου. Παλαιότερα ήταν ανεξάρτητος δήμος (Δήμος Μαστιχοχωρίων) του νομού Χίου.

Βρίσκεται στο νοτιοδυτικό άκρο του νησιού. Καταλαμβάνει έκταση 211.687 στρεμμάτων και έχει (πραγματικό) πληθυσμό 4.744 κατοίκους. Η ονομασία, προέρχεται από τα μαστιχοχώρια, τα χωριά στα οποία δηλαδή παράγεται η μαστίχα, μιας και εκεί παρατηρούνται ευνοϊκές συνθήκες που καθιστούν τους μαστιχοφόρους σκίνους ή μαστιχόδενδρα ικανούς να παράξουν καλής ποιότητας ρητίνης. Τα μαστιχοχώρια είναι το μοναδικό μέρος στον κόσμο με συστηματικές φυτείες μαστίχας.

Έδρα, είναι το Πυργί.

Με το Πρόγραμμα Καλλικράτης από τις αρχές του 2011 καταργήθηκε και τα δημοτικά του διαμερίσματα περιλαμαβάνονται πλέον στο διευρυμένο δήμο Χίου. Ο παλιός πλέον Δήμος Μαστιχοχωρίων αποτελεί Δημοτική Ενότητα του Δήμου Χίου.

Διαίρεση
Στο δήμο περιλαμβάνονται τα εξής 9 δημοτικά διαμερίσματα:
  Δ.δ. Πυργίου 
 το Πυργί
 το Βενέτικο (νησίδα)
 τα Δότια
 ο Εμπορειός
 η Καρύντα
 η Μονή Αγίου Γεωργίου
  Δ.δ. Αρμολίων   -- τα Αρμόλια
  Δ.δ. Βέσσης   -- η Βέσσα
  Δ.δ. Ελάτας 
 η Ελάτα
 ο Άγιος Στέφανος (νησίδα)
  το Πελαγόνησος (νησίδα)
  Δ.δ. Καλαμωτής 
 η Καλαμωτή
 ο Αλμυρός
 η Κώμη
  Δ.δ. Λιθίου 
 το Λιθί
 ο Λιμένας Λιθίου
  Δ.δ. Μεστών 
 τα Μεστά
 ο Καλόγερος (νησίδα)
 ο Λιμένας
 η Μερικούντα
 το Νησάκι (νησίδα)
 τα Τραχύλια
  Δ.δ. Ολύμπων   -- οι Ολύμποι
  Δ.δ. Πατρικών   -- τα Πατρικά

Ένωση Μαστιχοπαραγωγών Χίου 
Με έτος ίδρυσης το 1938, η Ένωση Μαστιχοπαραγωγών Χίου, ή για συντομία ΕΜΧ, είναι συναιτερισμός και λειτουργεί ως ο αντιπρόσωπος των αγροτικών συνεταιρισμών, συνολικά 5000 μελών στα 24 Μαστιχοχώρια της Νότιας Χίου. Έχει την αποκλειστική διαχείριση της Μαστίχας Χίου, τόσο στην Ελλάδα, όσο και διεθνώς.

Έχει αναλάβει την διαχείρηση των προϊόντων, υποστηρίζοντας τους ντόπιους παραγωγούς, διειγύρωντας την έρευνα, και παρέχοντας νομική υποστίριξη.

Η ΕΜΧ έχει μια 9 μελή επιτροπή, εκ των οποίων τα 3 είναι μόνιμα: ο Αγροτικός Διευθυντής, ο τεχνικός επιμελητής της Αγροτικής Τράπεζας (Σήμερα Τράπεζα Πειραιώς) και ο πρόεδρος της επιτροπής. Τα υπόλοιπα μέλη εκλέγονται.

Κατάλογος μαστιχοχωρίων 

 Μεστά
 Ολύμποι
 Πυργί
 Αρμόλια
 Καλαμωτή
 Πατρικά
 Κοινή
 Βουνό
 Νένητα
 Καταρράκτης
 Καλλιμασσιά
 Μέσσα Διδύμα
 Έξω Διδύμα
 Μυρμήγκι
 Θολοποτάμι
 Άγιος Γεώργιος
 Βέσσα
 Ελάτα
 Λιθί
 Νεοχώριο

Μουσείο μαστίχας 
Στις 11 Ιουνίου 2016, το Μουσείο Μαστίχας Χίου άνοιξε τις πύλες του στην Ράχη της Νότιας Χίου, η οποία βρίσκεται εντός των ορίων των Μαστιχοχωρίων. Έχει μια μόνιμη έκθεση σχετικά με την παραγωγή, περιγράφωντας την ιστορία της και τις τεχνικές, αλλά και τις σημερινές της χρήσεις.

Ιστορικά γεγονότα 
Στην Σφαγή της Χίου το 1822, κατά την Τουρκοκρατία, οι Μαστιχοχωρούσηδες δεν σφαγιάστηκαν, μιας και η επιβίωσή τους ήταν η αφορμή της συνεχούς ευμηερίας στο νησί.

Το 2012, τα μαστιχοχώρια και τα δένδρα τους παραλίγο να καταστραφούν από πυρκαγιά που ξέσπασε στα Νοτιόχωρα.

Παραπομπές

Εξωτερικοί σύνδεσμοι
 Στοιχεία για τον δήμο Μαστιχοχωρίων από το Υπουργείο Εσωτερικών 
Περιφέρεια Βορείου Αιγαίου

Δήμοι του νομού Χίου

bg:Мастихохория (дем)